"Mophato 2 Kgweditharo 3: Sekai sa Tlhatlhobo e e Tlhomameng 3.1: GO REETSA LE GO BUA/ GO TLHALOGANYA MAIKAELELO O reetsa le go tlotla ka setlhangwa go: • Araba dipotso tse di tlhamaletseng ka dintlha tsa kgang. • Araba dipotso tse di bulegileng ka setlhangwa. • O baya ditiragalo tsa setlhangwa ka tatelano e e nepagetseng. • O dira ponelopele ka moanelwa yo o mo setlhangweng. TIRISO • Se se ka diriwa ka nako nngwe le nngwe go simolola ka beke 4 – 7. • Dira se ka Labotlhano ka nako ya tirwana ya molomo: Puisano ya puisokopanelo kgotsa ka Labotlhano ka nako ya Puisokopanelo: Tirwana ya morago ga puiso. TIRWANA 1 Dirisa kgang ya puisokopanelo go tswa mo bekeng e e fetileng. 2 Baya barutwana mo maemong a a siameng go fetsa tiro. 3 Go tsweng foo, biletsa barutwana kwa tafoleng ya gago ka bongwe go feleletsa tlhatlhobo. 4 Kopa barutwana go araba 1-2 ya potso mofuta mongwe le mongwe ka ga setlhangwa.: Dipotso tse di tlhamaletseng ka dintlha 1 Mang...? 2 Eng…? 3 Leng…? 4 Jang…? 5 Kae? Dipotso tse di bulegileng/ tsa kaknyo 1 Goreng o akanya…? 2 A o ka dira kgolagano go…? 3 Fa o ne o le….o ne o tla dira eng? Goreng? Tatelano 1 Go diragetse eng kwa tshimologong ya kgang? 2 Go diragetse eng kwa bokhutlong jwa kgang? 3 Go diragetse eng morago …? 4 Go diragetse eng la ntlha: …kgotsa…? Diponelopele 1 Ponelopele ya gago ke eng ka moanelwa…kwa bofelong ba kgang? Goreng? 2 Ponelopele ya gago ke eng ka se se tla diragalang….kwa bofelong ba kgang? Goreng? 3 Tlhatlhoba morutwana mongwe le mongwe o dirisa ruburiki e e fa tlase. Lenaneo la tlhatlhobo 33"